મનાલીની ખીણોમાંથી થઈને લેહના સુંદર પહાડ સુધી પહોંચવાનો રસ્તો બાઈક રાઈડરો માટે સ્વર્ગના અનુભવ જેવો જ અહલાદક છે. આ રસ્તાઓ પર પ્રોફેશનલ રાઈડરોએ જ બાઈક ચલાવવા. કારણ કે આ રસ્તો જેટલો રોમાંચિત છે, તેટલો જ ખતરનાક પણ છે. આવા રસ્તાઓ પર એકલા અથવા કોઈ રાઈડર ગૃપ સાથે તમે ફરી શકો છો. આવા રસ્તાના અનુભવી લોકોને પણ તમે સાથે લઈ શકો છો. આવી મુસાફરીમાં મોટા ભાગે બાઈકરની સાથે એક કાર પણ હોય છે. જેમાં ખોરાક, સારવારની સામગ્રી અને બાઈકના સાધનો હોય છે. પહાડી વિસ્તારોમાં આવી વસ્તુઓની જરૂર પડી શકે છે.